
RAPORT

asupra propunerii legislative  privind declaraţiile  de avere şi controlul veridicităţii acestora    
               În conformitate cu prevederile art. 89 din Regulamentul Camerei Deputaţilor,modificat şi completat prin H.C.D. nr.34/2005,Comisia juridică,de disciplină şi imunităţi a fost sesizată spre dezbatere, în fond, cu propunerea legislativă privind declaraţiile  de avere şi controlul veridicităţii acestora, trimisă cu adresa nr. Pl-.x 565 din 28 noiembrie 2005 şi înregistrat sub nr. 31/ 1034 din 29 noiembrie 2005.

                  Camera Deputaţilor este Cameră decizională. 

                  Senatul, în şedinţa din 21 noiembrie 2005, în calitate de primă Cameră sesizată, a respins propunerea legislativă.
Comisia pentru drepturile omului, culte şi problemele minorităţilor naţionale, cu avizul nr25/1038 din 8 decembrie 2005, a avizat negativ propunerea legislativă.                
Consiliul Legislativ  a avizat favorabil propunerea legislativă supusă aprobării, conform avizului nr. 673/07.06.2005.
                 Guvernul României, prin punctul său de vedere, transmis cu adresa nr. 1919/DRP din 18.08.2005, nu susţine adoptarea acestei propuneri legislative.  
Propunerea legislativă are ca obiect de reglementare  crearea unui nou cadru legislativ în materia declaraţiilor de avere şi a controlului veridicităţii acestora, prin abrogarea Legii nr.115/1996 privind declararea şi controlul averii demnitarilor, magistraţilor , a unor persoane cu funcţii de conducere şi de control şi a funcţionarilor publici, cu modificările şi completările ulterioare. 
În raport de obiectul şi conţinutul său, ce vizează modificarea unor legi organice,  proiectul de lege face parte din categoria legilor organice.
În conformitate cu prevederile art. 60 din Regulamentul Camerei Deputaţilor, membrii comisiei au examinat propunerea legislativă supusă aprobării în şedinţa din 7 decembrie 2005. Cu acest prilej s-a constatat că  iniţiativa legislativă reglementează modul de constituire şi de funcţionare a comisiilor de verificare a declaraţiilor de avere, care nu diferă în mod fundamental de actualele prevederi, mai mult chiar deşi se  prevede abrogarea prevederilor Legii nr.115/1996, nu se instituie şi un model de declaraţie de avere. Totuşi, o modificare profundă a întregii  instituţiei  a    controlului declaraţiilor de avere se impune ca urmare a măsurilor stabilite prin Strategia Naţională Anticorupţie pe perioada  2005-2007, la Obiectivul 8- Combaterea corupţiei prin mijloace  administrative, fapt ce se va realiza  printr-un  proiect de act normativ aflat în lucru la Ministerul Justiţiei.
La dezbaterea acestui proiect de lege din totalul de 25 de membri ai Comisiei juridice au fost prezenţi 15 deputaţi.

                    Raportul Comisiei a fost adoptat cu majoritatea voturilor celor prezenţi (11 voturi pentru şi 4 abţineri ).


În urma dezbaterilor, Comisia propune plenului Camerei Deputaţilor respingerea  propunerii legislative   privind declaraţiile de avere şi controlul veridicităţii acestora.
                  PREŞEDINTE,
SECRETAR, 

                   Sergiu Andon                                              George Băeşu

